b'\n_START_ARTICLE_\nAMX-10RC\n_START_SECTION_\nNaoru\xc5\xbeanje\n_START_PARAGRAPH_\nAMX-10RC je naoru\xc5\xbean sa Giat Industries 105 mm G2 topom koji ispaljuje sve standardne NATO granate za top kalibara 105 milimetra. Top je sa modernim granatama u\xc4\x8dinkovit protiv oklopnih borbenih vozila na udaljenosti do 2 kilometra. Top i kupola nisu stabilizirani, pa AMX-10RC mo\xc5\xbee precizno otvarati topovsku paljbu samo kada se zaustavi. Borbeni komplet sastoji se od 38 granata. Sustav upravljanja paljbom COTAC se sastoji od termovizije Thompson-CSF Model DIVT 16, laserskim daljinomjerom dometa 10 kilometra i preciznosti +/- 5 metara. Uz to, SUP je opremljen i digitalnim balisti\xc4\x8dkim ra\xc4\x8dunalom. Suvremena termovizijska kamera mo\xc5\xbee otkrivati ciljeve na udaljenosti do 4000 metara, a preciznost paljibe ne ovisi o tome dali je dan ili no\xc4\x87. Nakon \xc5\xa1to je cilj otkriven, topnik ga mora pratiti dvije do tri sekunde dok balisti\xc4\x8dko ra\xc4\x8dunalo izra\xc4\x8duna sve potrebne parametre za otvaranje paljbe (udaljenost, brzina kretanja cilja i sli\xc4\x8dni izra\xc4\x8duni). Nakon tih 3 sekunde, jo\xc5\xa1 1,5 sekundi je potrebno za uno\xc5\xa1enje mogu\xc4\x87ih ispravaka u parametrima i nakon toga topnik mo\xc5\xbee pucati.\n_START_SECTION_\nPokretljivost\n_START_PARAGRAPH_\nPokretljivost AMX-10RC vozila je jako dobra. Strate\xc5\xa1ka pokretljivost dobila se ugradnjom velikog spremnika za gorivo i velikom autonomijom vozila do \xc4\x8dak 1000 kilometara. Maksimalna brzina mu je 85 km/h. U prve serijska vozila ugra\xc4\x91ivan je Renaultov motor HS 115 koji razvija 260 KS. Kasnije, tijekom 1983. donesena je odluka da se u posljednju proizvodnu seriju vozila ugradi Dieselov motor Baudouin Model 6F 11 SRX maksimalne snage 280 KS. Novi motor, uz pove\xc4\x87enja snage od 20 KS je imao i manju potro\xc5\xa1nju koja je omogu\xc4\x87ila autonomiju kretanja od 1000 kilometara._NEWLINE_Razlika ovog vozila od drugih koja se kre\xc4\x87u na kota\xc4\x8dima je na\xc4\x8din na koji mijenja smijer. Umijesto da kao i kod ve\xc4\x87ine takvih vozila, smijer mijenja zaokretanjem prednjih kota\xc4\x8da u \xc5\xbeeljenom smjeru, AMX-10RC se koristi sustavom ko\xc4\x8denja sli\xc4\x8dnom kao i na gusjeni\xc4\x8dnim vozilima. Tako se smijer mijenja smanjivanjem brzine kota\xc4\x8da na jednoj strani vozila, recimo desnoj, kako bi se skrenulo desno. Isti takav sustav mijenjanja smijera imaju i tenkovi, koji prilikom skretanja zako\xc4\x87e gusjenice na onoj strani na koju se ho\xc4\x87e skrenuti i vozilo se jednostavno zarotira. Takav na\xc4\x8din pojednostavljuje konstrukciju, ali pove\xc4\x87ava naprezanje transmisije, tro\xc5\xa1enje ko\xc4\x8dnica i pneumatika._NEWLINE_AMX-10RC ima i amfibijska svojstva. Za kretanje u vodi koristi dvije vodene mlaznice koje su postavljene na kraju vozila. Mlaznice se pokre\xc4\x87u uz pomo\xc4\x87 glavnog motora. Maksimalna brzina plovljenja iznosi 7,2 km/h. Uz amfibijska svojstva, ima i dobra svojstva kretanja po neravnom terenu zahvaljuju\xc4\x87i hidropneumatskom oslanjanju. Uz pomo\xc4\x87 hidropneumatika vozilo mo\xc5\xbee mijenjati svoju udaljenost od tla. Minimalna udaljenost od tla je 210 mm, normalna 350 mm, za vo\xc5\xbenju po te\xc5\xa1kom terenu 470 mm i za amfibijske operacije maksimalnih 600 mm._NEWLINE_AMX-10RC se mo\xc5\xbee transportirati zrakom sa transportnim zrakoplovima C-130 Hercules, Ilju\xc5\xa1in Il-76 ili Boeing 747.\n_START_SECTION_\nOklop\n_START_PARAGRAPH_\nAMX-10RC ima oklop napravljen od zavarenih aluminijskih plo\xc4\x8da koje \xc5\xa1tite posadu od dijelovanja vatre pje\xc5\xa1a\xc4\x8dkog oru\xc5\xbeja malog kalibra i krhotina granata. Na taj osnovni oklop mo\xc5\xbee se postaviti dodatni pasivni oklop \xc4\x8diji podaci o svojstvima, razni za\xc5\xa1tite i materijalu nisu poznati. Uz pasivni oklop, postavljen je i aktivni sustav za\xc5\xa1tite. Taj sustav ima svrhu ometanja vo\xc4\x91enih protuoklopnih raketa. Sustav se sastoji od rotiraju\xc4\x87e glave s deset IC oda\xc5\xa1ilja\xc4\x8da, nadzorne kutije i kabela potrebnih za povezivanje dijelova sustava. Ovaj sustav prema navodima proizvo\xc4\x91a\xc4\x8da, \xc5\xa1titi vozilo od protuoklopnih raketa druge generacije.'